***La Sortie de l'usine Lumière à Lyon***  (norsk oversettelse: *Arbeiderne forlater Lumières fabrikk i Lyon*) er en kort svarthvit fransk dokumentarstumfilm fra 1895 regissert og produsert av Louis Lumière. Den er ofte referert til å være den aller første virkelige filmen med bevegelige bilder som er laget.

Handling
--------

Filmen består av en enkel scene hvor arbeiderne forlater Lumiere-fabrikken. Arbeiderne er mest kvinner som forlater den store bygningen 25 rue St. Victor, Montplaisir i utkanten av Lyon som om de akkurat er ferdig med dagens arbeid.

Tre forskjellige versjoner av filmen eksisterer. Det er flere forskjeller mellom disse, for eksempel er klesstilen forskjellig og viser at de ble filmet i forskjellige årstider. De blir ofte referert til som «en hest», «to hester», og «ingen hest» versjoner, med referanse til en vogn trukket av hest som vises i de 2 første versjonene (trukket av en hest i originale versjonen og to hester i den første nyinnspillingen).

Produksjon
----------

Denne 46-sekunders film ble filmet i Lyon, Frankrike, av Louis Lumière. Den ble filmet med Cinématographe, et alt-i-et kamera, som også tjente som filmprosjektør og fremkaller. Denne filmen ble vist I 1895 på Grand Café på Boulevard des Capucines i Paris, sammen med ni andre kortfilmer.

Som med alle tidlige Lumière-filmer, ble denne filmen laget i et 35 mm format med et sideforhold på 1.33:1 og med en fart av 16 bilder per sekund. Med den hastigheten, varte fremvisningen av de 17 meterne med film i 46 sekunder, med totalt 800 bilder.

Nåværende status
----------------

På grunn av alderen, er denne kortfilmen nå fritt tilgjengelig på Internet. Den har også vært med i flere filmsamlinger inkludert *Landmarks of Early Film volume 1* og *The Movies Begin – A Treasury of Early Cinema, 1894–1913*

Filmen har også blitt kjent under et stort antall alternative titler i Frankrike og USA siden den ble laget blant annet: *La Sortie des Usines Lumière à Lyon-Montplaisir*, *Sortie de l’Usine Lumière*, *La Sortie des Usines*, *Les ouvriers et ouvrières sortant de l’Usine Lumière*, *Employees Leaving the Lumière Factory*, *Leaving the Factory*, *Workers Leaving the Lumière Factory*, *Lunch Hour at the Lumière Factory*, *Dinner Hour at the Factory Gate of M. Lumière at Lyon*, *Exiting the Factory*, *La Sortie des ouvriers de l'usine Lumière*.

Referanser
----------

1. ↑  «Lumière». *Microsoft Encarta Online Encyclopedia 2007*. Arkivert fra originalen (HTML) 25. januar 2008. Besøkt 18. mars 2007.  «Arkivert kopi». Arkivert fra originalen 25. januar 2008. Besøkt 28. juli 2009.
2. ↑  «Alternative titler» (HTML). *Internet Movie Database*. Besøkt 18. mars 2007.
3. ↑  Chardère (1985), s.71,81,107,109.
4. ↑  «Alternative titer» (HTML). *Internet Movie Database*. Besøkt 18. mars 2007.
5. ↑   «La Sortie des Ouvriers de l’Usine Lumière» (HTML). *Stumfilmtiden (Silent Era)*. Besøkt 18. mars 2007.

Kilder
------

* Chardère, B.; Borgé, G. and M. (1985). *Les Lumière*, Paris: Bibliothèque des Arts. ISBN 2-85047-068-6 (Språk: Fransk)

Eksterne lenker
---------------

* (en) *La Sortie de l'usine Lumière à Lyon* på Internet Movie Database Rediger på Wikidata

* (sv) *La Sortie de l'usine Lumière à Lyon* i Svensk Filmdatabas Rediger på Wikidata

* (da) *La Sortie de l'usine Lumière à Lyon* i Danmark Nationale Filminstitut Rediger på Wikidata

* (en) *La Sortie de l'usine Lumière à Lyon* på AllMovie Rediger på Wikidata

* (fr) *La Sortie de l'usine Lumière à Lyon* på Allociné Rediger på Wikidata

* (en) *La Sortie de l'usine Lumière à Lyon* på Silent Era Rediger på Wikidata
* En tidligere versjon (med meget lav oppløsning) fra Institut Lumière.
* «To hest» versjonen, YouTube.com
* «Ingen hest» versjonen, YouTube.com